
RAPORT DE SPECIALITATE
la proiectul de hotărâre privind stabilirea taxelor la Cimitirul Municipal Hunedoara, 

pe anul 2027

Prin proiectul de hotărâre promovat de Primarul municipiului Hunedoara se propune stabilirea taxelor în anul fiscal 2027 la Cimitirul Municipal din Municipiul Hunedoara.

Prin Legea nr. 227/2015 privind Codul fiscal, cu modificările și completările ulterioare, se stabilește cadrul legal general privind stabilirea și administrarea impozitelor și taxelor locale, contribuabilii care trebuie să plătească aceste impozite și taxe locale, precum și modul de calcul și de plată a acestora. Potrivit prevederilor legale Consiliul local adoptă hotărâri privind stabilirea și majorarea impozitelor și taxelor locale în cursul anului precedent prin aplicare din data de 1 ianuarie a anului următor.

Având în vedere că fundamentarea tarifelor pentru activitățile desfășurate a fost stabilită ținând seama de criteriile economico-sociale și geografice, de necesitățile bugetare locale, de prognoza bugetară, precum și de tarifele practicate în domeniu, propunem stabilirea taxelor la Cimitirul Municipal Hunedoara pentru anul 2027, după cum reiese din tabelul existent în prezentul raport.

La momentul actual, propunerea ar la bază analiza nivelului actual al taxelor și necesitatea asigurării unui nivel echilibrat al acestora, corespunzător serviciilor prestate de Cimitirul Municipal din Municipiul Hunedoara, precum și asigurarea unui nivel accesibil al costurilor suportate de beneficiarii serviciilor. Stabilirea taxelor propuse se realizează uniform asupra nivelului actual al fiecărei taxe. Prin măsura propusă, se urmărește recalibrarea nivelului taxelor aferente serviciilor cimitirului, cu menținerea unui raport rezonabil între cuantumul acestora și criteriile economico-sociale.

La nivelul Cimitirului Municipal Hunedoara, taxele sunt: taxă loc de înhumare, taxă folosire capac frigorific, taxă întreținere cimitir, taxă evacuare pământ, taxă folosire capelă, etc. Locurile de înhumare se vor atribui  pe 7 ani.

 
De asemenea, se supune dezbaterii și aprobării Consiliului local procedura de utilizare a bunurilor, domeniului public și privat a municipiului Hunedoara care se află în administrarea Cimitirului Municipal Hunedoara și modalitatea de încasare a taxelor aferente utilizării, prevăzută în anexa la proiectul de hotărâre.

În cursul anului 2021 s-a achiziționat o parcelă de teren pentru extinderea cimitirului. Având în vedere lucrările de parcelare, amenajare alei, căi de acces care vor fi realizate, propunem taxe distincte pentru locurile de înhumare din această nouă parcelă.


Astfel că propunem spre dezbatere şi adoptare Consiliului Local al municipiului Hunedoara taxele Cimitirului Municipal Hunedoara la  pe anul 2027.

Taxele propuse sunt următoarele:
TAXE CIMITIRUL MUNICIPAL HUNEDOARA

ANUL – 2027
	Nr. crt.
	Denumire taxă
	Taxa 2026 
	Propuneri taxe 2027

	1.
	Taxă loc înhumare parcelele C,D,E,F,M,N,O,P,XII, XIII, XIV
	1.070,00 lei/7 ani
	995,00 lei

	2.
	Taxă loc înhumare parcelele A,B,K,L,X,XI,XV
	1.250,00 lei/7 ani
	1.163,00 lei

	3.
	Taxă loc înhumare parcelele G,H,I,J,I-VII, VIII, IX, XVI, XVII
	1.530,00 lei/7 ani
	1.423,00 lei

	4.
	Taxă utilizare capelă
	240,00 lei/24 ore
	223,00 lei

	5.
	Taxă utilizare capac frigorific
	215,00/24 ore
	200,00 lei

	6.
	Taxă evacuare pământ 
	335,00 lei/loc
	312,00 lei

	7.
	Taxă întreținere cimitir
	55,00lei/loc/an
	51.00 lei 

	8.
	Taxă loc înhumare parcelă nouă
	1.530,00 lei/7 ani
	1.423,00 lei

	9.
	Taxă săpat groapa
	460,00 lei/loc
	428,00 lei

	10.
	Taxă avizare lucrări
	320,00 lei/loc
	298,00 lei

	11.
	Înhumare decedat
	310,00 lei/pers
	288,00 lei

	12.
	Transport decedat ( capelă – locul de înhumare)
	310,00 lei/pers
	288,00 lei

	13.
	Deshumare oseminte


	310,00 lei/pers
	288,00 lei

	14.
	Adeverință de uz notarial (autorizații) pt. succesiune, ieșire din indiviziune, partaj voluntar
	45,00 lei 
	42,00 lei

	15.
	Adeverință de uz notarial (autorizații pentru donație loc de veci sau înstrăinare construcție funerară)
	155,00 lei
	144,00 lei

	16.
	Taxă acces auto pt. solicitanții de aviz de construcții, ocupare temporară a domeniului public cu materiale de construcții, gestionare deșeuri rezultate
	35,00 lei/zi
	33,00 lei

	17.
	Taxă acces utilități pt. constructor
	85,00 lei/zi/loc construcție
	79,00 lei

	18.
	Aprindere și întreținere candelă morminte
	110,00 lei/lună
	102,00 lei

	19.
	Tămâiat mormânt timp de 6 săptămâni ( include cărat apă)
	235,00 lei/6 săptămâni
	219,00 lei


Taxele se aplică începând cu data de 1 ianuarie 2027.
De asemenea, se abrogă Hotărârea Consiliului local nr. 380/2025.

Temeiul legal al prezentului proiect de hotărâre îl constituie prevederile art. 486 din Legea nr. 227/2015 privind Codul fiscal, cu modificările și completările ulterioare, ale Legii nr. 102/2014 privind cimitirele, crematoriile umane și serviciile funerare, ale Ordonanței Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările si completările ulterioare, ale art.27 din Legea nr. 273/2006 privind finanțele publice locale, cu modificările și completările ulterioare, precum și ale art.4 lit. b) și art.7 din Legea nr.52/2003 privind transparența decizională în administrația publică, republicată, cu modificările și completările ulterioare.

Competența dezbaterii și adoptării proiectului de hotărâre revine Consiliului Local al municipiului Hunedoara, în temeiul art. 129, alin. (1), alin. (2), lit. b), alin. (4), lit. c), alin. (14) și art.139, art. 196 alin. (1) lit. a), din Ordonanța de Urgență nr. 57/2019 privind Codul administrativ, cu completările ulterioare.
Față de cele prezentate mai sus propunem aprobarea proiectului de hotărâre în forma inițială ca fiind legal și oportun.

